মাআরিফুল কুরআন () পাকিস্তানি ইসলামী পণ্ডিত মুফতি মুহাম্মদ শফি (১৮৯৭–১৯৭৬) বিরচিত ৮ খণ্ডে সমাপ্ত  কুরআনের একটি প্রামাণ্য ও নির্ভরযোগ্য তাফসির  বা ব্যাখ্যাগ্রন্থ। মূলত উর্দুতে লেখা এই গ্রন্থটি লেখকের সর্বাধিক উল্লেখযোগ্য রচনা।   পটভূমি  মাআরিফুল কুরআনের পটভূমি এবং সূচনা সম্পর্কে মুফতি মুহাম্মদ তাকি উসমানি এর ইংরেজি অনুবাদের ভূূূূূমিকাতে লিখেছেন:   গঠন  গ্রন্থটি ৮ খণ্ডে বিভক্ত। প্রথম খণ্ডের শুরুতে একটি বিশদ ভূমিকা, কুরআনের কিছু প্রাথমিক বিষয় অন্তর্ভুক্ত করা হয়েছে। এর মধ্যে উল্লেখযোগ্য হলঃ ওহি, শানে নুযুল, কুরআন নাজিলের কালানুক্রমিক, প্রথম অবতীর্ণ আয়াত , মক্কা ও মদিনার আয়াত, কুরআন সংরক্ষণ, কুরআনের মুদ্রণ, তাফসিরের উৎস, আরবি ভাষা ইত্যাদি। রচনাশৈলীতে সরল বর্ণনামূলক পদ্ধতি গ্রহণ করা হয়েছে। প্রথমত, বেশ কয়েকটি আয়াত মূল আরবি থেকে উর্দুতে আক্ষরিক অনুবাদ করা হয়েছে; এরপরে প্রতিটি গুরুত্বপূর্ণ বিষয়ে বিষয়-ভিত্তিক আলোচনা করা হয়েছে। এই রচনাশৈলী শেষ পর্যন্ত অনুসরণ করা হয়েছে। নীচে খণ্ড এবং সুরার তালিকা দেওয়া হলঃ   প্রথম খন্ড — সূরা আল-ফাতিহা এবং সূরা আল বাকারা   দ্বিতীয় খন্ড — সূরা আল-ইমরান থেকে সূরা আন-নিসা পর্যন্ত  তৃতীয় খণ্ড — সূরা আল-মায়েদা থেকে সূরা আল-আরাফ পর্যন্ত  চতুর্থ খন্ড — সূরা আল-আনফাল থেকে সূরা হুদ পর্যন্ত  পঞ্চম খণ্ড — সূরা ইউসুফ থেকে সূরা আল-কাহফ পর্যন্ত  ষষ্ঠ খণ্ড — সূরা মারইয়াম থেকে সূরা আর-রুম পর্যন্ত  সপ্তম খন্ড — সূরা লোকমান থেকে সূরা আল-আহকাফ পর্যন্ত  অষ্টম খণ্ড — সূরা মুহাম্মদ থেকে সুরা নাস পর্যন্ত ।   উৎস  এই সূত্রধর্মী রচনাটি সংকলন করতে লেখক যে সূত্রগুলোর সহায়তা নিয়েছেন তা উল্লেখ করেছেন। এর মধ্যে কয়েকটি হ'ল:   তাফসীর আল-তাবারী, আবু জাফর মুহাম্মদ ইবনে জারির তাবারী রচিত  তাফসীরে ইবনে কাসির, ইবনে কাসির রচিত  তাফসীর আল-কুরতুবী, আল-কুরতুবী রচিত  তাফসীর আল-বাহর আল মুহিত, আবু হায়ান আল-ঝর্ণাতি রচিত  আহকামুল কুরআন, আবু বকর জাসসাস রচিত    তাফসীরে কাবির, ইমাম ফখরুদ্দিন রাযি রচিত দুররে মানসুর, জালালুদ্দীন সুয়ুতী রচিত তাফসীরে মাযহারী,  কাজী সানাউল্লাহ পানিপতী রচিত  রুহুল মাআনি, মাহমুদ আলুসি রচিত   অনুবাদ    গুজরাটি    গুজরাটি অনুবাদ ইলিয়াস পাটেল খানপুরী মাআরিফুল কুরআন গুজরাটি ভাষায় অনুবাদ করেছেন। তিনি এগারো খণ্ডে এই অনুবাদটি সমাপ্ত করেন।   ইংরেজি    ইংরেজি অনুবাদ  মাআরিফুল কোরআনের ইংরেজি অনুবাদ করেছেন অধ্যাপক মুহাম্মদ হাসান আসকারী ও অধ্যাপক মুহাম্মদ শামীম এবং সম্পাদনা করেছেন  মুফতি মুহাম্মদ তাকী উসমানি। এটি করাচি থেকে প্রকাশিত হয়েছে।    বাংলা    বাংলা অনুবাদ  বাংলা ভাষায় মাআরিফুল কুরআনের সম্পূর্ণ আট খন্ড অনুবাদ করেছেন মাওলানা মহীউদ্দীন খান এবং ইসলামিক ফাউন্ডেশন বাংলাদেশ থেকে প্রকাশিত হয়েছে। এবং কিং ফাহাদ কুরআন প্রিন্টিং প্রেস কর্তৃক এটি সংক্ষিপ্ত আকারে এক খন্ডে বাংলা অনুবাদ ও সংক্ষিপ্ত তাফসীর শিরোনামে প্রকাশিত হয়। পরবর্তীতে সেটি  আরও পরিমার্জিত হয়ে মদিনা পাবলিকেশন্স থেকে তিন খন্ডে প্রকাশিত হয়।   প্রকাশনার ইতিহাস  বিগত শতাব্দীর সত্তরের দশকে গ্রন্থটি প্রকাশিত হওয়ার পর থেকে বিভিন্ন ভাষায় ও বিভিন্ন প্রকাশনী থেকে এর প্রকাশনা অব্যাহত আছে। বাংলাদেশের স্বাধীনতা উত্তর বাংলাদেশ সরকারের ইসলামিক ফাউন্ডেশন বাংলাদেশের অনুবাদ প্রকল্পের অধীনে ১৯৮০ সালে সর্বপ্রথম এর বাংলা অনুবাদ প্রকাশিত হয়। মাত্র তিন মাসে এর অনুবাদ শেষ করেন মাওলানা মুহিউদ্দীন খান। ১৯৯২ সালে সৌদি সরকার কিং ফাহাদ কুরআন প্রিন্টিং প্রেস  কর্তৃক এর ১০ লক্ষ কপি ছাপিয়ে সারাবিশ্বে বিনামূল্যে বিতরণ করে।   আরও দেখুন   বয়ানুল কুরআন  তাফসীরে উসমানি  তাওযীহুল কুরআন   তথ্যসূত্র    গ্রন্থপঞ্জি           বহিঃসংযোগ   বাংলা অনুবাদ  গুজরাটি কুরআন   ইংরেজি অনুবাদ  পিডিএফে বাংলা মাআরিফুল কুরআন পিডিএফে ইংরেজি মাআরিফুল কুরআন  মাআরিফুল কুরআনের গুজরাটি অনুবাদ  বিষয়শ্রেণী:সুন্নি তাফসির বিষয়শ্রেণী:১৯৭০-এর বই বিষয়শ্রেণী:কুরআনের ব্যাখ্যা বিষয়শ্রেণী:কুরআন অনুবাদ বিষয়শ্রেণী:শফি উসমানির বই বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:তাফসির গ্রন্থ